ITEL คว้างานศูนย์ข้อมูล-ติดตั้งอุปกรณ์ “ธ.อิสลาม” มูลค่า 7.5 ล้าน
ITEL คว้างานศูนย์ข้อมูล-ติดตั้งอุปกรณ์ “ธ.อิสลาม” มูลค่า 7.5 ล้าน
18 มี.ค. 2564

บริษัท อินเตอร์ลิ้งค์ เทเลคอม จำกัด (มหาชน) หรือ ITEL ได้เข้าร่วมประกวดราคาเช่าศูนย์ข้อมูลหลักและศูนย์ข้อมูลสำรองพร้อมติดตั้งอุปกรณ์แบบ Co- Location เป็นระยะเวลา 3 ปี ของบริษัท บริหารสินทรัพย์ ธนาคารอิสลามแห่งประเทศไทย จำ กัด ตามเอกสารประกวดราคาเช่าด้วยวิธีประกวดราคาอิเล็กทรอนิกส์ (e-bidding) เลขที่ ฝนจ.จจ.b 02/2564 ลงวันที่ 19 กุมภาพันธ์ 2564 นั้น
บริษัทฯ ได้ชนะการประกวดราคาโดยเสนอราคาต่ำสุด เป็นเงินทั้งสิ้น 7,499,880.00 บาท (เจ็ดล้านสี่แสนเก้าหมื่นเก้าพันแปดร้อยแปดสิบบาทถ้วน) รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และค่าใช้จ่ายอื่นๆ ทั้งปวง และมีกำหนดติดตั้งแล้วเสร็จพร้อมให้บริการภายใน 120 วันนับถัดจากวันที่ลงนามในสัญญา โดยมีระยะเวลาการให้บริการทั้งสิ้น 3 ปีเพื่อให้นักลงทุนได้ทราบอย่างทั่วถึงถึงการปฏิบัติงานของบริษัท จึงเห็นสมควรเปิดเผยข้อมูลดังกล่าวผ่านทางตลาดหลักทรัพย์แห่งประเทศไทย